Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 249/13/2202	Galanta, 11.11.2014
EEČ : 2-17-335-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol trestným rozkazom Okresného súdu Galanta sp.zn. 1T 74/2012 zo dňa 05.04.2012 právoplatným dňa 23.08.2012 odsúdený za prečin zanedbania povinnej výživy podľa § 207 odsek 1, odsek 3 písmeno c) Trestného zákona a zo Zákona o rodine je povinný vyživovať svoje dieťa a k tejto povinnosti bol zaviazaný rozsudkom Okresného súdu Šaľa sp.zn. 4C 160/2004 zo dňa 17.12.2004 právoplatným dňa 19.01.2005 prispievať na výživu syna XXXXX, nar. XXXXX sumou vo výške 33,19 € mesačne a na výživu dcéry XXXXX, nar. XXXXX sumou vo výške 33,19 € mesačne, ktoré výživné bolo zvýšené rozsudkom Okresného súdu Galanta sp.zn. 24P/178/2009 zo dňa 08.06.2010 právoplatným dňa 09.07.2010 na sumu 67,- € na obe deti samostatne, vždy do 15 –teho dňa v mesiaci vopred do rúk matky, si túto vyživovaciu povinnosť neplnil, čím mu vznikol dlh na výživnom za obdobie od mesiaca august 2012 do 25.06.2013  v celkovej výške 670,- €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Okresného riaditeľstva PZ XXXXX, odbor kriminálnej polície ČVS:ORP-114/OEK-SA-2013 zo dňa 05.09.2014 bolo podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1, odsek 3 písmeno c) Trestného zákona na tom skutkovom základe ako je uvedené vo výrokovej časti tohto uznesenia.
	
         Obvinenie bolo vznesené na základe trestného oznámenia XXXXX zo dňa 05.04.2013, rozsudku Okresného súdu Galanta sp.zn. 24P/78/2009 zo dňa 08.06.2010 právoplatného dňa 09.07.2010, trestného rozkazu Okresného súdu Galanta sp.zn. 1T 74/2012 zo dňa 05.04.2012 právoplatného dňa 23.08.2012           a ďalších zadovážených listinných dôkazov.
	
	 V rámci ďalšieho vyšetrovania  bolo zistené, že  obvinený XXXXX, nar. XXXXX, rod. číslo XXXXX dňa 26.09.2014 v XXXXX zomrel. Matričným úradom Mesta XXXXX bol dňa 30.10.2014  vydaný úmrtný list, ktorý je súčasťou vyšetrovacieho spisu.
 
	Podľa ustanovenia § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
 
	Vzhľadom na to, že obvinený XXXXX, nar. XXXXX v XXXXX  dňa 26.09.2014 v XXXXX zomrel,  bolo potrebné trestné stíhanie v zmysle § 215 ods.1 písm. d/ Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka